als_Latn dik_Latn sag_Latn
“Në shtëpinë tonë, ka shumë harmoni në mënyrën se si ne flasim me njëri-tjetrin… gjuha nuk është e thyer, por më tepër e përzier me emocion. Është pak e ngatërruar. Por ne aty e kemi ndërtuar shtëpinë tonë”. – Këto ishin fjalët e 17-vjeçares Cassandra Hsiao, eseja e së cilës ishte mbi lëvizjen nga kolegji, mori vëmendjen e shumë universiteteve në SHBA dhe në botë. Adoleshentja e lindur në Malajzi, e cila tashmë jeton në Kaliforni, ka shkruar mbi eksperiencën e saj modeste për të mësuar gjuhën angleze, ndërsa po rritej në një familje emigrantësh. Ajo ka marrë oferta nga tetë kolegjet e Ivy League, duke përfshirë këtu Harvardin, Princeton dhe Yale. Ajo nuk e ka bërë ende zgjedhjen e saj por ka deklaruar se do t’i vizitojë ato kolegje në javët në vazhdim. “Identiteti dhe dëshira për të qenë pjesë, janë dy nga betejat më të vështira me të cilat ballafaqohen njerëzit. Unë doja të ndaja një pjesë të jetës tonë në shtëpi, marrëdhënien time me mamin dhe dy historitë tona”, -tha ajo për BBC News.
Me një baba tajvanez dhe me një mama malaiziane, Cassandra u rrit në shtetin jugor të Johorit. Familja e saj u zhvendos në SHBA kur ajo ishte vetëm 5 vjeç. “Më mungon shumë Malajzia dhe mendoj shpesh për vendin tim. Duke u rritur, më pëlqente shumë adrenalina, të shkoja nëpër markete si dhe të hidhja fishekzjarre. E kam kaluar të gjithë fëmijërinë time duke murmuritur me një miksim mes gjuhës kineze, malajisht dhe angleze” kujton ajo me dashuri. Por përpjekjet për të mësuar gjuhën në një shtet të huaj rezultuan shumë të vështira. Në esenë e saj Cassandra rrëfeu një situatë poshtëruese e cila i kishte ndodhur mamasë së saj në shkollë. Ajo u kritikua dhe u tall nga kolegët e saj pasi mësuesja e kritikoi për mënyrën se si kishte shkruajtur një letër në anglisht. Një shok i sjellshëm i klasës i doli në mbrojtje.
Por çfarë ka për të thënë Cassandra mbi kritikat për gjeneratën e saj? “Është një nder të jesh pjesë e kësaj gjenerate. Më shumë se kurrë, të rinjtë po kuptojnë rëndësinë e dëgjimit të zërit të tyre”, -tha ajo. “Kolegët e mi ngrihen për atë që ata besojnë dhe nuk kanë frikë. Ne jemi e ardhmja dhe e ardhmja është e ndritshme”.
als_Latn als_Latn als_Latn